Ukradena lopta (košarka)
Ukradena lopta u košarci se desi kad igrač u odbrani na legalan način osvoji loptu od protivničkog igrača u napadu. Ovo se može učiniti presijecanjem dodavanja, hvatanjem ili izbijanjem lopte od protivničkog igrača (do saigrača) prilikom njenog vođenja. Prilikom ovih radnji igrač ne smije napraviti prekršaj. Krađa lopte zahtijeva dobar pregled igre, dobre reflekse i veliku brzinu. U slučaju neuspjele krađe igrač može izgubiti korak ili dva, što igračima u napadu omogućava više prostora. Tako svaki pokušaj krađe možemo shvatiti kao kockanje.